Կանաչ կլիմայի հիմնադրամի /ԿԿՀ/ կողմից ֆինանսավորվող և ՄԱԿ-ի Զարգացման ծրագրի կողմից իրականացվող վերոնշյալ ծրագրի նպատակն է նպաստել Հայաստանում առկա շենքերի ֆոնդից ջերմոցային գազերի արտանետումների նվազեցմանը՝ շենքերի ջերմային մեկուսացմամբ ապահովելով մոտ 50-60 տոկոս էներգախնայողություն: ԿԿՀ-ի կողմից աշխարհում ֆինանսավորված 10-րդ, իսկ եվրասիական տարածաշրջանում առաջինը համարվող այս ծրագրի իրականացման համար տրամադրվել են 20 մլն դոլար դրամաշնորհային միջոցներ: